Резолюция на Европейския парламент

от 22 април 2008 година,

съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския съюз за финансовата 2006 година, раздел IХ — Европейски надзорен орган по защита на данните

ЕВРОПЕЙСКИЯТ ПАРЛАМЕНТ,

като взе предвид общия бюджет на Европейския съюз за финансовата 2006 година [1],

като взе предвид окончателните годишни отчети на Европейските общности за финансовата 2006 година — том I (C6-0370/2007) [2],

като взе предвид годишния отчет на Европейския надзорен орган по защита на данните до органа, който отговаря за освобождаване от отговорност във връзка с вътрешния одит, проведен през 2006 г.,

като взе предвид годишния доклад на Сметната палата относно изпълнението на бюджета за финансовата 2006 година и специалния доклад на Сметната палата, заедно с отговорите на одитираните институции [3],

като взе предвид становището, гарантиращо точността на отчетите, както и законността и правомерността на свързаните с тях операции, предоставено от Сметната палата съгласно член 248 от договора за ЕО [4],

като взе предвид член 272, параграф 10, и членове 274, 275 и 276 от Договора за ЕО,

като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [5], и по-специално членове 50, 86, 145, 146 и 147 от него,

като взе предвид член 71 и приложение V към своя правилник,

като взе предвид доклада на Комисията по бюджетен контрол (A6-0094/2008),

1. Отбелязва, че през 2006 г. Европейският надзорен орган по защита на данните (ЕНЗД) е разполагал с бюджетни кредити за поети задължения в общ размер от 4138378 EUR (2005 г.: 2840733 EUR), със степен на усвояване от 93,3 %;

2. Отбелязва, че одитът на ЕНЗД, проведен от Европейската сметна палата не е дал материални наблюдения по отношение на ЕНЗД; отбелязва, че след въвеждането на счетоводния принцип на начисляване, считано от 1 януари 2005 г., годишните финансовите отчети на ЕНЗД показват отрицателен икономически резултат за финансовата година (1402513 EUR) и еднакъв размер на активи и пасиви (23517 EUR);

3. Отбелязва, че на 7 декември 2006 г. споразумението за административно сътрудничество между генералните секретари на Комисията, Парламента и Съвета, подписани съвместно с ЕНЗД, е подновено за период от още 3 години с действие от 16 януари 2007 г.;

4. Отбелязва, че въз основа на гореспоменатото споразумение за сътрудничество, администрирането на всички мисии на ЕНЗД са гарантирани от службата "Управление и плащане" на Комисията и същите правила се прилагат и за възстановяването на разходи за настаняване при служебни пътувания за двете категории служители, двамата членове и персонала;

5. Отбелязва със задоволство, че процеса на последващи проверки и издаването на окончателни становища от ЕНЗД са отбелязали напредък и че срокът — пролетта на 2007 г. — наложен от ЕНЗД, е накарал институциите и организациите да увеличат усилията си да изпълнят своите задължения за уведомяване;

6. Отбелязва, че със своето решение от 7 ноември 2006 г. ЕНЗД реши да създаде структура за вътрешен контрол, подходящ за неговите дейности и изисквания;

7. Приветства ежегодното публикуване от страна на ЕНЗД и на подпомагащия го надзорен орган на декларация относно финансовите интереси, във форма подобна на тази, попълвана ежегодно от членовете на Европейския парламент и съдържаща важна информация по такива въпроси като подлежащи на деклариране професионални дейности и длъжности и дейности срещу заплащане;

8. Поздравява ЕНЗД за неговото решение от 12 септември 2007 г. да се присъедини към Междуинституционалното споразумение от 25 май 1999 г. между Европейския парламент, Съвета и Комисията относно вътрешните разследвания на Европейската служба за борба с измамите (OLAF) [6] в приложение на системата, въведено с Регламент (ЕО) № 1073/1999 [7].

[1] ОВ L 78, 15.3.2006 г.

[2] ОВ C 274, 15.11.2007 г., стр. 1.

[3] ОВ C 273, 15.11.2007 г., стр. 1.

[4] ОВ C 274, 15.11.2007 г., стр. 130.

[5] ОВ L 248, 16.9.2002 г., стр. 1.

[6] ОВ L 136, 31.5.1999 г., стр. 15.

[7] Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, извършвани от Европейската служба за борба с измамите (OLAF) (ОВ L 136, 31.5.1999 г., стр. 1).

--------------------------------------------------